Diari Oficial de la Generalitat Valenciana


Sumari del DOGV 6777, del 18-05-2012 (2012/4811)

RESOLUCIÓ de 9 de maig de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 18.000 m² de superfície sítia a Sagunt, illa SED-1 del sector SUP 2 est, realitzada per l'ajuntament d'este municipi a favor de la Generalitat per a ser destinada a la construcció d'un institut d'Educació Secundària.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6777

Data del DOGV
:   18-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4811


Data del document
:   09-05-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 9 de maig de 2012, de la Conselleria d'Hisenda i Administració Pública, per la qual s'accepta la cessió gratuïta d'una parcel·la de 18.000 m² de superfície sítia a Sagunt, illa SED-1 del sector SUP 2 est, realitzada per l'ajuntament d'este municipi a favor de la Generalitat per a ser destinada a la construcció d'un institut d'Educació Secundària. [2012/4811]  
L'Ajuntament de Sagunt, en sessió plenària celebrada el dia 31 de març de 2011, va acordar la cessió gratuïta a la Generalitat de la parcel·la de la seua propietat, de 18.000 m² de superfície, sítia a l'illa SED-1 del sector SUP 2 est de la dita població. Tal com consta en l'acord esmentat, l'immoble té caràcter de domini públic.  
A proposta de la Conselleria d'Educació, Formació i Ocupació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció d'un institut d'Educació Secundària.  
La cessió s'ha efectuat basant-se en el que disposen l'article 37 de la Llei 14/2003, de Patrimoni de la Generalitat, i la disposició addicional onze de l'esmentada llei que regula la mutació demanial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Sagunt de la parcel·la de 18.000 m² de superfície, sítia a l'illa SED-1 del sector SUP 2 est de la dita població, que limita al nord amb l'avinguda Arquitecte Alfredo Simón Gurumeta; al sud, amb la xarxa viària secundària; a l'est, amb la xarxa viària secundària, i a l'oest, amb la parcel·la SED-2 i un carrer de vianants.  
Consta inscrita en el Registre de la Propietat de Sagunt 1 al tom 2823, llibre 952, foli 1, finca 74319, inscripció 1a.   
Referència cadastral: 3315289RI1007R0501PJ (PART).  
L'immoble s'accepta lliure de càrregues i gravàmens i al corrent de qualsevol gasto.  
  
Segon  
La cessió gratuïta realitzada per l'Ajuntament de Sagunt s'efectua amb la condició de destinar la parcel·la a la construcció d'un institut d'Educació Secundària, i queda subjecte al que disposa l'article 37 de la Llei 14/2003, de Patrimoni de la Generalitat.  
Per la seua banda, l'Ajuntament de Sagunt es compromet a dotar la parcel·la dels servicis urbanístics que falten per a l'edifici projectat (connexions a peu de parcel·la), perquè arribe a la condició de solar i a adoptar els projectes necessaris per a tal fi. L'ajuntament també es compromet a eliminar qualsevol obstacle, servitud o impediment que poguera dificultar el normal desenrotllament de les obres i de tots aquells que es descobriren amb posterioritat (camins, arbratge, línies aèries, conduccions superficials o subterrànies, etc.) i a adoptar els projectes necessaris a estos efectes.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat, en concepte de bé de domini públic afecte al servici educatiu i adscrit a la Conselleria d'Educació, Formació i Ocupació, a la qual correspon les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
  
Quart  
Notificar la present resolució a l'ajuntament cedent i publicar-la en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
València, 9 de maig de 2012.- El conseller d'Hisenda i Administració Pública: José Manuel Vela Bargues.